ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا، مشن کرم یوگی کا مقصد عام آدمی کی "زندگی آسان بنانا" ہے
مشن نئے بھارت کے مستقبل کے لئے سول سروس تیار کرے گا: ڈاکٹر جتیندر سنگھ
مشن کرم یوگی سول سروسیز میں دنیا کی سب سے بڑی اصلاح
یہ ذاتی طور پر صلاحیت سازی کے نظام میں جامع اصلاح
عوامی خدمات کی موثر فراہمی کے لئے ادارہ جاتی اور عمل کی سطح: ڈاکٹر جتندر سنگھ
نئی دہلی 02ستمبر :
شمال مشرقی خطہ کی ترقی کے مرکزی وزیر مملکت ، وزیر اعظم دفتر، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ مرکزی کابینہ کے منظور کردہ مشن کرم یوگی جو کہ سول سروسز صلاحیت سازی کا ایک قومی پروگرام  ہے، وہ ایک نئے بھارت کے نئے مستقبل کو تیار کرنے کے لئے سول سروس کو بنانے میں بیحد کامیاب ہو گا۔ میڈیا کو بریف کرتے ہوئے انہوں نے کہا کہ ہماری کوشش ہے کہ سول سروسز کو حقیقی کرم یوگی کی شکل دی جائے جو تخلیقی ، تعمیری ، بیحد فعال اور تکنیکی طور پر بااختیار ہو تاکہ مستقبل کے چیلنجوں کا سامنا کیا جا سکے۔ انہوں نے کہا کہ اس کا مقصد بند کمروں میں کام کرنے کی ثقافت کو ختم کرنا اور تربیت کے ماڈیول کی کثرت پر قابو پانا بھی ہے۔
ڈاکٹر جتیندر سنگھ نے کہا کہ گذشتہ چھ سالوں کے دوران وزیر اعظم جناب نریندر مودی کی سربراہی میں انقلابی گورننس اصلاحات شروع کی گئیں۔ انہوں نے کہا ، 19 اگست ، 2020 کو قومی بھرتی ایجنسی کی تاریخی منظوری کے بعد مشن کرم یوگی گہرائی اور پھیلاؤ کے لحاظ سے دنیا کا سب سے بڑا سول سروسز ریفارم ثابت ہوگا۔ انہوں نے مزید کہا کہ وسط کیریئر کی تربیت تمام زبانوں میں اور تمام سطحوں پر تمام خدمات کو دستیاب ہوگی اور اس بات پر زور دیا کہ اس سے حکومت ہند کی تمام سطحوں پر خدمات کی پیشہ ورانہ فراہمی میں مدد ملے گی۔
ڈاکٹر جتیندر سنگھ نے کہا کہ ضابطہ خاص سے لے کر رول خاص تک ادارہ جاتی صلاحیت سازی کی تربیت ، ہنرمندیوں کی مستقل طور پر تازہ کاری ، سائلوس میں کام کرنے کی ثقافت کا خاتمہ اس اصلاحی عمل کی کچھ اہم خصوصیات ہیں۔
مرکزی وزیر نے کہا کہ مشن کرم یوگی کا حتمی مقصد عام آدمی کی "زندگی آسان بنانا" ، "آسانی سے کاروبار کرنا" اور شہری مرکزیت کو یقینی بنانا ہے جو حکومت اور شہریوں کے مابین فرق کو کم کررہا ہے۔ وزیر موصوف نے بتایا کہ تقرری کرنے والے حکام کے پاس صحیح ملازمت کے لئے صحیح امیدوار کے انتخاب کے لئے تیار ڈیٹا موجود ہوگا۔
Click here to see the detailed note on Mission Karmayogi in English
Click here to see the detailed note on Mission Karmayogi in Hindi
امور خارجہ کی وزارت
کابینہ نے افریقہ میں ترقیاتی تعاون سے متعلق ہندوستان اور متحدہ عرب امارات کے درمیان مفاہمت نامے کو منظوری دی
نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نےافریقہمیںترقیاتیتعاونسےمتعلقہندوستاناورمتحدہعرباماراتکےدرمیانمفاہمتنامےکومنظوریدی ہے۔ اس مفاہمت نامے کے تحت افریقہ میں ترقیاتی شراکت داری پروجیکٹوں اور پروگراموں کے نفاذ کے لئے دونوں ملکوں کے درمیان تعاون کے ایک فریم ورک کا قیام ہے۔
فائدے:
اس تجویز سے ہندوستان اور افریقہ کے ملکوں کے درمیان سیاسی اور معاشی رشتوں کو مستحکم کرنے میں مدد ملے گی اور ہمارے وسیع اسٹریٹجک مفادات پورے ہوں گے ۔
وزارت خزانہ
کچھ ملکوں سے سرکاری خریداری کی ممانعت
نئی دہلی،23؍جولائی، حکومت ہند نے آج عام مالی ضابطوں 2017 میں ترمیم کی ہے تاکہ اُن ملکوں کے بولی لگانے والوں پر پابندی عائد کی جائے، جن کی سرحدی زمینیں بھارت کی دفاعی زمین سے متصل ہیں یا اُن کے معاملات کا براہ راست یا بالواسطہ تعلق ان زمینوں سے ہے، جن میں قومی سلامتی بھی شامل ہے۔ اخراجات کے محکمے نے مذکورہ ضابطوں کے تحت عوامی خریداری سے متعلق ایک تفصیلی حکم جاری کیا ہے جس کا مقصد بھارت کے دفاع اور قومی سلامتی کو مستحکم کرنا ہے۔
حکم کے مطابق بھارت کے ساتھ کسی مشترکہ زمین والے اس طرح کے ملکوں سے بولی لگانے والا کوئی بھی فریق خریداری کی کسی بھی بولی میں شرکت کا صرف اُس وقت اہل ہوسکتا ہے جب اس فریق نے با اختیار اتھارٹی میں اپنا رجسٹریشن کرایا ہو۔ خریداری میں اشیاء اور خدمات بھی شامل ہیں۔  یا کام  رجسٹریشن کے لئے با اختیار اتھارٹی ، رجسٹریشن کمیٹی ہوگی ، جو صنعت اور اندرونی تجارت کے فروغ کے محکمے  کی طرف سے تشکیل شدہ ہوگی۔ وزارت خارجہ اور وزارت داخلہ کی سیاسی اور سکیورٹی کی اجازت لینا لازمی ہوگا۔
یہ حکم سرکاری شعبے کے بینکوں ، مالی اداروں ، خود مختار اداروں، مرکزی سرکاری شعبے کی صنعتوں  اور سرکاری پرائیویٹ شراکت داری کے اُن پروجیکٹوں پر لاگو ہوگا، جنہیں حکومت یا اُس کے اداروں کی طرف سے مالی مدد موصول ہوتی ہے۔
ریاستی سرکاریں بھی قومی سلامتی اور بھارت کے دفاع میں اہم رول ادا کرتی ہیں۔ حکومت ہند نے ریاستی سرکاروں کے چیف سکریٹریوں کو لکھا تھا کہ وہ اس حکم پر عمل در آمد کے لئے بھارت کے آئین کی دفعہ – 257  کی شقوں کو ریاستی سرکاروں اور ریاستی اداروں کی طرف سے کی جانے والی خریداری پر لاگو کریں۔ ریاستی سرکاروں کی خریداری کے لئے با اختیار اتھارٹی کی تشکیل ریاستیں کریں گی لیکن سیاسی اور سلامتی سے متعلق اجازت لازمی ہی رہے گی۔
کچھ محدود کیسوں میں رعایت بھی دی گئی ہے، جس میں کووڈ – 19 عالمی وبا کے کنٹین منٹ کے لئے 31 دسمبر 2020 تک طبی سپلائی کی خریداری بھی شامل ہے۔ ایک علیحدہ حکم کے ذریعے حکومت ہند جن ملکوں کو قرض دیتی ہے یا ان کی ترقی کے لئے مدد فراہم کرتی ہے، ان ملکوں کو پیشگی رجسٹریشن کی ضرورت سے مستثنی کردیا گیا ہے۔
ان نئی شقوں کا اطلاق سبھی نئے ٹینڈروں پر ہوگا۔ اگر اہلیت کے جائزے کا پہلا مرحلہ مکمل نہیں ہوا ہے، تو جو ٹینڈرز پہلے ہی جاری کئے جاچکے ہیں، ان کے سلسلے میں ، نئے حکم کے تحت غیر رجسٹر شدہ فریقین کو اہل نہیں مانا جائے گا۔ اگر یہ مرحلہ ختم ہوگیا ہے تو ٹینڈر خود بخود منسوخ ہو جائیں گے اور یہ عمل نئے سرے سے خود بخود شروع ہوجائے گا۔ یہ حکم دیگر سرکاری خریداری پر بھی لاگو ہوگا۔ البتہ اس حکم کا اطلاق پرائیویٹ شعبے کی طرف سے کی جانے والی خریداری پر نہیں ہوگا۔
۔۔۔۔۔۔۔۔۔۔۔۔۔۔۔۔۔۔

U-4115
(Visitor Counter : 246
بجلی کی وزارت
بجلی کی وزارت نے آزادی کا امرت مہوتسو پروگرام کے ایک حصے کے طور پر ’’اجوول بھارت ، اجوول بھوشیہ – پاور @ 2047 ‘‘ کا جشن منایا
اس تقریب کے دوران توانائی اور قابل تجدید توانائی کے شعبے میں سال 2047 ء کے لئے بھارت کی کامیابیوں اور ویژن کی نمائش کی جائے گی
حکومت ہند کی بجلی اور نئی اور قابل تجدید توانائی کی وزارت نے تمام مرکزی پبلک سیکٹر انرجی انڈرٹیکنگس اور ریاستی ڈسکام کے ساتھ مل کر 25 سے 30 جولائی ، 2022 ء تک ملک بھر میں ’’آزادی کا امرت مہوتسو ‘‘  کے تحت ’’ اجوول بھارت ، اجوول بھوشیہ – پاور @ 2047 ‘‘ کا جشن منا رہی ہے ۔
اس تقریب میں بجلی اور قابل تجدید توانائی کے شعبوں میں حاصل کردہ کامیابیوں کو قومی اور ریاستی سطح کے دونوں نقطہ نظر سے عام لوگوں کے سامنے پیش کیا جائے گا اور سال 2047 ء کے لئے ان شعبوں میں بھارت کے وسیع تر ویژن کی بھی عکاسی کی جائے گی ۔ یہ اس لئے بھی اہم ہوگا کہ اس وقت ہندوستان اپنی آزادی کے 100 سال مکمل کرے گا۔ یہ پروگرام ضلع انتظامیہ کے ذریعہ جنوبی دلّی ضلع میں 28 اور 29 جولائی ، 2022 ء کو منعقد کیا جا رہا ہے۔ پاور سسٹم آپریشن کارپوریشن  لمیٹیڈ ایک کوآرڈینیٹنگ سی پی ایس ای کے طور پر جنوبی دلّی میں تعاون کر رہی ہے ۔
ممبر پارلیمنٹ جناب رمیش بدھوری 28 جولائی کو نئی دلّی کے سروودیا کو-ایڈ سینئر سیکنڈری اسکول، مہرولی میں منعقد ہونے والے پروگرام میں مہمان خصوصی ہوں گے۔ 29 جولائی کو یہ تقریب گورنمنٹ گرلز سینئر سیکنڈری اسکول، پشپ وہار، نئی دلّی میں منعقد ہوگی ، جہاں جنوبی دلّی کی ضلع مجسٹریٹ ڈاکٹر مونیکا پریہ درشنی مہمان خصوصی ہوں گی۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8237
(Visitor Counter : 104
وزیراعظم کا دفتر
وزیر اعظم نے نابینہ افراد کے موافق سکوں کی نئی سیریز جاری کیا
نئی دہلی،07 مارچ2019؍ وزیر اعظم جناب نریندر مودی نے آج نئی دہلی میں بصری طور پر متاثرہ لوگوں کے موافق سکوں کی نئی سیریز کو جاری کیا۔ یہ سکے ایک روپے، دو روپے، پانچ روپے، دس روپے اور بیس روپے قیمت کے ہوں گےاورانہیں نئی سیریز کے حصے کی شکل میں جاری کایا گیا ہے۔
7 لوک کلیان مارگ پر منعقد ایک تقریب میں بصری طور پر متاثرہ بچوں کو خاص طور سے مدعو کیا گیا تھا۔ وزیراعظم نے ان کی آمد پر اپنی خوشی کا اظہار کیا اور ان سے بات چیت کرنے کا موقع دینے کے لئے ان کا شکریہ ادا کیا۔
وزیراعظم نے نئی سیریز جاری کرتے ہوئے کہا کہ مرکزی حکومت کو آخری سرے تک اور آخری شخص تک پہنچنے کے وژن سے رہنمائی حاصل ہے۔ انہوں نے کہا کہ سکوں کی نئی سیریز اس وژن کو نظر میں رکھتے ہوئے ڈیزائن اور جاری کیا گیا ہے۔
وزیر اعظم نے کہا کہ مختلف خوبیوں کے ساتھ، نئے سکےنابینہ لوگوں کے لئے مددگار ثابت ہوگا۔ سکوں کی نئی سیریزنابینہ لوگوں کا خیر مقدم کرے گی اور ان میں اعتماد کا جذبہ پیدا ہوگا۔وزیراعظم نے دیویانگ کمیونٹی کی فلاح و بہبود کے لئے مرکزی حکومت کی طرف سے کئے گئے مختلف اقدامات پر ذکر کیا۔ انہوں نے کہا کہ مرکزی حکومت ہر پہل کو دیویانگ دوست بنانے کے لئے پوری طرح سنجیدہ ہے۔
وزیراعظم نے سکوں کی ڈیزائن کے لئے قومی ڈیزائن انسٹی ٹیوٹ، سیکورٹی پرنٹنگ اور منٹنگ،کارپوریشن آف انڈیا لمیٹڈ اور وزیر خزانہ کو نئے سکے جاری کرنے کے لئے شکریہ ادا کیا۔
وزیراعظم کے ساتھ بات چیت کے دوران بچوں نے سکوں کی نئی سیریز جاری کرنے کے لئے وزیر اعظم کا شکریہ ادا کیا۔ بچوں نے کہا کہ ان سکوں سےان کے روز مرہ کے کام کاج میں بہت مدد ملے گی۔
نئی سیریز کے سکے میں بہت سی نئی خصوصیات شامل کی گئی ہیں،تاکہ نابینہ لوگوں کے لئے استعمال کرنا آسان ہو۔ سکوں کے سائز اور وزن زیادہ سےکم قیمت کے سکوں کے مطابق ہیں۔ بیس روپے کا نیا شامل کیا گیا سکہ 12 دندانے دار شکل کا ہوگا اور اس میں کسی طرح کا نوکیلا کنارہ نہیں ہوگا۔ باقی قیمتوں کے سکے گول شکل کے ہوں گے۔
اس موقع پرمرکزی وزیر خزانہ جناب ارون جیٹلی اور خزانہ کے وزیرمملکت جناب پون رادھاکرشنن موجود تھے۔
م ن۔ح ا۔ن ع
U: 1426
(Visitor Counter : 98
وزارت دفاع
لیفٹیننٹ جنرل ایم وی سوچندر کمار نے آرمی اسٹاف کے نائب سربراہ کے طور پر عہدہ سنبھالا
لیفٹیننٹ جنرل ایم وی سوچندر کمار نے مؤرخہ یکم مارچ 2023 کو آرمی اسٹاف کے نائب سربراہ کے طورپر عہدہ سنبھالا۔ جنرل آفیسر نے لیفٹیننٹ جنرل بی ایس راجو سے یہ عہدہ حاصل کیا ، جنہوں نے آج جے پور میں واقع سپت شکتی کمانڈ کی ذمہ داری سنبھالی۔
لیفٹیننٹ جنرل ایم وی سوچندر کمار موجودہ عہدہ حاصل کرنے سے قبل آرمی ہیڈکوارٹر میں ڈپٹی چیف آف آرمی اسٹاف  کے عہدے پر فائز تھے۔ ان کی حالیہ ذمہ داریوں میں ان کے پاس انٹیلی جینس ، آپریشنز، فورس اسٹرکچرنگ، آپریشنل لاجسٹکس اور ٹیک انفیوژن جیسے شعبوں کا تجربہ ہے۔
وہ سینک اسکول بیجاپور اور نیشنل ڈفینس اکیڈمی کے سابق طالب علم ہیں۔ جنرل آفیسر کی جون 1985 میں پہلی آسام ریجمنٹ میں تقرری کی گئی تھی۔ انہوں نے لائن آف کنٹرول پر 59 قومی رائفلز بٹالین ، ایک انفینٹری بریگیڈ، ایک انفینٹری ڈویژن اور شمالی کمانڈ میں فعال وہائٹ نائٹ کور کی کمان سنبھالی ہے۔
جنرل آفیسر نے مختلف اسٹاف اور انسٹرکشنل ذمہ داریاں سنبھالی ہیں جن میں انفینٹری اسکول، مہو میں ایک مدت کار، کمبوڈیا میں اقوام متحدہ سیکٹر میں سینئر آپریشنز آفیسر، ملیٹری سکریٹری برانچ میں کرنل ، لیسوتھو میں بھارتی فوج کی تربیتی ٹیم کا حصہ ہونا، ایسٹرن تھیئٹر میں ایک کور کے برگیڈیئر جنرل اسٹاف ، ملٹری انٹیلی جینس کے ایڈشنل ڈائرکٹر جنرل اور فوج کے ہیڈکوارٹر میں ملٹری انٹیلی جینس کے ڈائرکٹر جنرل جیسی ذمہ داریاں شامل ہیں۔
افسر نے ڈفینس سروسز اسٹاف کالج، ویلنگٹن، ہائر کمانڈ کورس، مہو اور نیشنل ڈفینس کالج، نئی دہلی میں تعلیم حاصل کی ہے۔ انہوں نے سری لنکا میں ’کوآپریٹیو سکیورٹی اِن ساؤتھ ایشیا‘ اور مصر میں ’یونائیٹڈ نیشنز سینئر مشن لیڈرس کورس‘ میں بھی حصہ لیا ہے۔ ان کے ملٹری پیپرس متعدد پیشہ وارانہ جرائد میں شامل ہوئے ہیں۔
وزارات ثقافت
ثقافتی ورکنگ گروپ 19 اپریل کو ثقافت اور اختراعی صنعتوں کے علاوہ اختراعی معیشت کے فروغ پر تیسرا عالمی موضوعاتی ویبنار کا اہتمام کرے گا
عالمی موضوعات کے سلسلے کے حصے کے طورپربھارت کی جی 20 کی صدارت میں ثقافتی ورکنگ گروپ کی جانب سے ویبنارس کا اہتمام کیا جارہا ہے۔اس سلسلے میں 19 اپریل کو ثقافت اور اختراعی صنعتوں کے علاوہ اختراعی معیشت کے فروغ پر تیسرا عالمی موضوعاتی ویبنار کا اہتمام کیا جائے گا، جو ہندوستانی وقت کے مطابق صبح ساڑھے 8 بجے سے دوپہر ساڑھے بارہ بجے تک چلے گا۔
یہ ویبنار موجودہ رجحانات ،چیلنجز اور ثقافت اور اختراعی صنعتوں کے مواقع کی عکاسی کرے گا اور جی 20 کے اراکین اور مہمان ملکوں کے ماہرین کو ایک ساتھ جمع کرسکے گا۔ساتھ ہی ساتھ موجودہ بین الاقوامی تنظیموں کو بھی ایک ساتھ لاکھڑا کرے گا۔ حکومت ہند کی ثقافت کی وزارت کی جانب سے اس کا اہتمام کیا گیا ہے اور سی ڈبلیو جی کے معلوماتی حصہ دار یونیسکو  کی جانب سے اس ویبنار کی سہولت کاری کی گئی ہے ۔
ثقافتی اور اختراعی صنعتیں اور اختراعی معیشت ، ہمار ے عالمی لینڈ اسکیپ میں خاطر خواہ رول ادا کرتے ہیں۔ ان کا عالمگیر سطح کی مجموعی گھریلو پیداوار میں 3.1فیصدکا تعاون ہے۔ یہ خاطر خواہ معاشی اثر ہمارے سماجی اور ثقافتی تانے بانے میں اہم رول ادا کرتے ہیں۔ قابل ذکر ہے کہ ثقافتی اور اختراعی سیکٹر 15سے 29 سال کی عمر میں زیادہ لوگوں کو روز گار فراہم کرتے ہیں اور یہ کسی اور سیکٹر کے مقابلے میں کہیں زیادہ ہے۔ لہٰذا یہ نوجوانوں کو روز گار کے مواقع فراہم کرنے میں ایک مضبوط کردار ادا کرتے ہیں۔
حالانکہ ثقافتی سیکٹر عالمی معیشت میں ایک خاطر خواہ تعاون ادا کرتا ہے ۔ تاہم اس کی طویل مدتی ترقی اختراعی معیشت اور ایک معیاری تشریح کی عدم موجودگی کی وجہ سے رُک سی گئی ہے اور غیررسمی ہے۔ یہ چیلنجز نہ صرف ثقافتی پریکٹشنر کے اسٹیٹس کو متاثر کرتے ہیں بلکہ بڑی معیشت پر بھی زیادہ اثر انداز ہوتے ہیں۔
اس ویبنار کا مقصد ایک سب کی شمولیت والے مذاکرات کو آگے بڑھانا ہے اور ثقافتی خلاقانہ صنعتوں اور تخلیقی معیشت کو فروغ دینے کے سلسلے میں ماہرین کے تناظر پر مبنی ایک عمیق تبادلہ خیال کے لئے راستہ ہموار کرنا ہے ۔ یہ ویبنار ٹھوس نتائج تشکیل دینے میں جی 20 کی رکنیت کی عکاسی کے بارے میں بھی مطلع کرسکے گا۔
اس ویبنار کے تین حصے ہوں گے اور ماہرین کو ان کے متعلقہ وقت کی بنیاد پر ان حصوں میں تقسیم کردیا جائے گا۔حتمی عالمی موضوعاتی ویبنار 20 اپریل 2023 کو منعقد ہوگا اور اس میں ثقافت کے فروغ اور اس کے تحفظ کے لئے ڈجیٹل ٹکنالوجیوں کے بارے میں غوروخوض کیا جائے گا۔
وزارت دفاع
میری ٹائم ہسٹری سوسائٹی 15 نومبر 2022 کو 43ویں آئی ٹی ایس سالانہ سیمینار کا انعقاد کرے گی
تھیم: ہندوستان کی سمندری طاقت کی رفتار کو تلاش کرنا
میری ٹائم ہسٹری سوسائٹی اپنا 43 واں سالانہ سیمینار 15 نومبر 22 کو آئی این ایچ ایس ایسوینی، کولابا میں آگستیہ آڈیٹوریم ، میں منعقد کر رہی ہے۔
ایک دن تک چلنے والے اس سیمینار کا تھیم ‘‘ہندوستان کی سمندری طاقت کی رفتار کو تلاش کرنا’’ ہے۔ 7500 کلومیٹر سے زیادہ کی ساحلی پٹی کے ساتھ، ہندوستان نے ماقبل تاریخ زمانے سے سمندر کو ذریعہ معاش، تلاش و تحقیق کے ساتھ ساتھ دیگر ملکوں کے ذریعہ الحاق کا ذریعہ دیکھا ہے۔
اس سیمینار میں 10 پریزینٹرز شامل ہیں جو ہندوستان میں سمندری طاقت کے تاریخی ارتقاء اور اس کے اطلاق کے حوالے سے اپنی تحقیقات پیش کریں گے اور اس کے اثرات پر تبادلہ خیال کریں گے۔ مقررین اور ناظمین میں کموڈور  سریکانت کیسنور ، جناب پرمود کپور، کیپٹن راگھویندر مشرا ، کیپٹن ایم دورائی بابو، کیپٹن ہمادری داس، کمانڈر نند پھترفیکر ، کمانڈر کالیش موہنن، کمانڈر آر ایس ساون، محترمہ جانہوی لوکیگاؤنکر اور جناب ڈینارڈ ڈی سوزا شامل ہیں۔
سیمینار کا مقصد ایک مکمل تاریخی جائزہ فراہم کرکے سامعین کے تجسس کو ابھارنا ہے جو ایک پائیدار بحری نظریے، متحد میری ٹائم پالیسیوں، اور ایک جامع قومی بحری ترقی کے منصوبے کے قیام کی بنیاد کے طور پر کام کر سکتا ہے۔
ایم ایچ ایس بحری معلومات کےتمام شائقین کو 15 نومبر 2022 کو صبح ساڑھے نو بجے سے شام ساڑھے چار بجےتک سیمینار میں شرکت کی دعوت دیتا ہے۔ داخلے کے حقوق محفوظ ہیں۔ رجسٹریشن کی تفصیلات کے لیے، برائے مہربانی ops@mhsindia.org پر دلچسپی کا اظہار کرتے ہوئے ای میل بھیجیں۔
صحت اور خاندانی بہبود کی وزارت
بھارت نے مجموعی طور پر 40.64 کروڑ افراد کو کووڈ-19 ٹیکے لگاکر امتیازی مقام حاصل کرلیا ہے
شفایابی کی شرح میں اضافہ ہو کر یہ 97.32 فیصد ہوگئی ہے۔
گذشتہ 24 گھنٹوں میں 38،164 یومیہ نئے معاملے درج ہوئے ہیں
بھارت میں فی الحال زیر علاج مریضوں کی تعدادہے؛ جومجموعی معاملوں کا
صرف1.35فیصد ہے
یومیہ متاثرہ افراد کی شرح ہے جو مسلسل 28 دنوں سے 3 فیصد سے کم ہے
نئی دہلی،19؍جولائی:بھارت نےمجموعی طور پر 40.64 کروڑ لوگوں کی کووڈ-19 ٹیکا کاری کرکے ایک امتیازی مقام حاصل کرلیا ہے۔ آج صبح 7 بجے تک موصولہ عبوری رپورٹ کے مطابق 50,69,232سیشنز منعقد کئے گئے جس میں مجموعی طور پر40,64,81,493 ٹیکے لگائے گئے۔ گذشتہ 24 گھنٹوں میں13,63,123ٹیکے لگائے گئے ہیں۔
:اس میں مندرجہ ذیل اعداد و شمار شامل ہیں
|
|
ایچ سی ڈبلیوز
|
|
پہلی خوراک
|
|
1,02,69,922
|
|
|
|
دوسری خوراک
|
|
75,52،270
|
|
|
|
ایف ایل ڈبلیوز
|
|
پہلی خوراک
|
|
1,77,95،125
|
|
|
|
دوسری خوراک
|
|
1,03,66،268
|
|
|
|
18تا 44 عمر کے افراد
|
|
پہلی خوراک
|
|
12,50،80،488
|
|
|
|
دوسری خوراک
|
|
49،07،782
|
|
|
|
45 تا 59 عمر کے افراد
|
|
پہلی خوراک
|
|
9,76،43،768
|
|
|
|
دوسری خوراک
|
|
2,93،47،090
|
|
|
|
60 سال سے زیادہ عمر کے افراد
|
|
پہلی خوراک
|
|
7,21،55،133
|
|
|
|
دوسری خوراک
|
|
3,13،63،647
|
|
|
|
کل تعداد
|
|
40,64،81،493
|
|
کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔
وبائی مرض کے آغاز سے متاثرہ افراد میں سے3,03،08،456ا فراد کووڈ-19 سے پہلے ہی شفایاب ہوچکے ہیں اور گذشتہ 24 گھنٹوں میں38،660مریض شفایاب ہوئے ہیں۔ شفایابی کی مجموعی شرح فی الحال 97.32 فیصد ہے، جس میں مسلسل اضافہ کا رجحان نظر آرہا ہے۔
گذشتہ 24 گھنٹوں میں بھارت میں 38،164نئے معاملے درج ہوئے ہیں۔
مسلسل21 دنوں سے روزانہ50 ہزار سے بھی کم نئے معاملے درج ہورہے ہیں۔ ایسا مرکز اور ریاستوں/ مرکز کے زیر انتظام علاقوں کی پائیدار اور مشترکہ کوششوں کے نتیجے میں ممکن ہوا ہے۔
بھارت میں زیر علاج مریضوں کی تعداد4,21،665 ہے اور زیر علاج معاملےمثبت مجموعی معاملوں کا اب صرف1.35 فیصد ہیں۔
ملک بھر میں جانچ میں خاطر خواہ اضافہ ہوا ہے، گذشتہ 24 گھنٹوں میں ملک بھر میں مجموعی طور پر14،63،593جانچ کی گئیں۔مجموعی طور پر بھارت میں اب تک 44.54 کروڑ سے زیادہ  جانچ کی جاچکی ہیں۔
اب جبکہ ایک طرف ملک بھر میں جانچ کی صلاحیت میں اضافہ درج ہورہا ہے،تومتاثرہ افراد کی ہفتہ واری تعداد میں بھی کمی مسلسل سامنے آرہی ہے۔ متاثرہ افراد کی ہفتہ واری شرح فی الحال2.08 فیصد ہےجبکہ متاثرین کی یومیہ شرح آج2.61 فیصدہوگئی۔ متاثرہ افراد کی یومیہ شرح لگاتار 28دنوں سے3 فیصد سے بھی کم ہے، اور 42 دنوں سے لگاتار یہ شرح 5 فیصد سے بھی نیچے ہے۔
وزارتِ تعلیم
اسکول کے نصاب میں موسمیاتی تبدیلی کو شامل کیا گیا
تعلیم کی وزیرمملکت محترمہ انپورنا دیوی نے آج راجیہ سبھا میں ایک تحریری جواب میں بتایا کہ موسمیاتی تبدیلی کے تصور کو پہلے ہی قومی تعلیمی تحقیق اور تربیت کی کونسل  کی طرف سے تیار کردہ نصاب/ نصابی کتب میں سوشل سائنسز اور جغرافیہ کے درجہ 7 اور 11کےلیے شامل کیا جا چکا ہے۔ موسمیاتی تبدیلی سے متعلق موضوعات کو بھی این سی ای آر ٹی کی سائنس کی نصابی کتابوں میں درجہ 8 اور 9 اور بائیولوجی کی نصابی کتابوں میں درجہ 12ویں کے لیے شامل کیا گیا ہے۔
این سی ای آر ٹی جغرافیہ کے ساتھ ساتھ سوشل سائنسز میں ان- سروس اساتذہ کی صلاحیت سازی کے پروگراموں کا اہتمام کر رہا ہے جہاں اساتذہ کو موسمیاتی تبدیلی سے متعلق مسائل پر حساس بنایا جاتا ہے۔ اس کے علاوہ، آب و ہوا کی تبدیلی پر سویم پربھا، پی ایم ای ودیا چینل پر بھی لائیو انٹرایکٹو سیشن منعقد کیے گئے ہیں۔ نیشنل انیشی ایٹو فار سکول ہیڈز اور ٹیچرز ہولیسٹک ایڈوانسمنٹ  کے ابتدائی مرحلے کے سیکھنے کے ماڈیول میں ای وی ایس پر ماڈیول میں ماحولیاتی تحفظ سے متعلق ماحولیاتی سائنس  کے خدشات بھی شامل ہیں۔ تقریباً 42 لاکھ اساتذہ نے پہلے ہی آف لائن اور آن لائن موڈ کے ذریعے ‘نشٹھا’ سیکھنے کے ماڈیول مکمل کر لیے ہیں۔ ۔
وزارت خزانہ
محکمہ انکم ٹیکس نے مہاراشٹر میں تلاشی کی کاررائی کی
محکمہ انکم ٹیکس نے 27 اکتوبر، 2021 کو اربن کریڈٹ کوآپریٹو بینک کے ہیڈ کوارٹر اور اس کی ایک برانچ پر چھاپہ مار کر تلاشی اور ضبطی کی کارروائی کی۔ یہ بینک مہاراشٹر میں واقع ہے۔ بینک کے چیئرمین اور اس کے ڈائرکٹروں کی رہائش گاہوں کو بھی کھنگالا گیا۔
بینک کی شاخوں کو ایک دوسرے سے جوڑنے والے کور بینکنگ سالیوشنز  کے بینک ڈیٹا اور تلاشی کے دوران اہم افراد سے پوچھ گچھ کا جائزہ لینے سے پتہ چلا کہ بینک اکاؤنٹ کھولنے میں زبردست بدنظمیاں برتی گئی ہیں۔بغیر پین کارڈ کے بینک کی مذکورہ شاخ میں 1200 سے زیادہ نئے اکاؤنٹ کھولے گئے۔ چھان بین میں پتہ چلا کہ یہ سبھی بینک اکاؤنٹ بغیر کے وائی سی ضابطوں پر عمل کیے ہوئے کھولے گئے ہیں۔ اس کے علاوہ اکاؤنٹ کھولے جانے کے فارموں کو بینک اسٹاف نے ہی بھرا تھا اور انہی لوگوں نے اپنے دستخط کیے یا انگوٹھے کا نشان لگایا۔
ان تمام اکاؤنٹس میں نقدی جمع کی گئی تھی۔ ہر ایک اکاؤنٹ میں 1.9 لاکھ روپے کے حساب سے رقم جمع کی گئی تھی، جن کا جوڑ 53.72 کروڑ روپے بیٹھتا ہے۔ ان اکاؤنٹس میں 700 سے زیادہ بینک اکاؤنٹس کی پہچان کر لی گئی ہے، جو سلسلہ وار طریقے سے کھولے گئے تھے۔ اکاؤنٹ کھولے جانے کے سات دنوں کے اندر ہی، یعنی اگست 2020 سے مئی 2021 کی مدت کے دوران ان اکاؤنٹس میں 34.10 کروڑ روپے سے زیادہ کی رقم جمع کر دی گئی تھی۔ یہ رقم اس طریقے سے جمع کی گئی تھی کہ دو لاکھ سے زیادہ کی رقم جمع کرنے کے لیے پین کی ضروری لازمیت سے بچا جا سکے۔ بعد میں اسی برانچ میں جمع کی گئی رقم کو فکسڈ ڈپوزٹ میں بدل دیا گیا تھا۔
کچھ معاملوں میں اکاؤنٹ ہولڈر جیسی مقامی پڑتال سے پتہ چلا کہ ان لوگوں کو بینک میں جمع رقم کے بارے میں کوئی جانکاری نہیں ہے۔ ان سبھی نے ایسے کسی بینک اکاؤنٹ یا فکسڈ ڈپوزٹ کے بارے میں کسی بھی قسم کی جانکاری ہونے سے صاف طور پر منع کر دیا۔
چیئرمین، چیف مینیجنگ ڈائرکٹر اور برانچ مینیجر بھی نقد جمع کے سورس کے بارے میں کوئی حساب نہیں دے سکے۔ انہوں نے تسلیم کیا کہ یہ کام بینک کے ایک ڈائرکٹر کے کہنے کے پر کیا گیا۔ بینک کا یہ ڈائرکٹر اناج کی آڑھت کی تجارت کرنے والے مقامی کاروباری ہے۔
جمع کیے گئے ثبوتوں اور درج کیے گئے بیانوں کی بنیاد پر 53.72 کروڑ روپے کی رقم کو روک دیا گیا ہے۔
آگے جانچ چل رہی ہے۔
بھارت کا مسابقتی کمیشن
ہندوستان کے مقابلہ کمیشن  نے ،اڈانی گرین انرجی ٹین لمٹیڈ کے شمسی توانائی پیداکرنے والے اثاثوں کو ، اڈانی گرین انرجی ٹوینٹی تھری لمٹیڈ کے ذریعہ حاصل کر نے کی منظوری دےدی
نئی دہلی، 14 اکتوبر 2020: ہندوستان کے مقابلہ کمیشن  نے ، مقابلہ قانون 2002 کی دفعہ 31 کے تحت ،اڈانی گرین انرجی ٹین لمٹیڈ کے شمسی توانائی پیداکرنے والے اثاثوں کو ، اڈانی گرین انرجی ٹوینٹی تھری لمٹیڈ کے ذریعہ حاصل کر نے کی منظوری دےدی۔
اے جی ای 23 ایل ایک مشترکہ پروجیکٹ ہے ، جسے ٹوٹل سولر سنگاپور پٹے...لمٹیڈ اور اڈانی گرین انرجی لمٹیڈ کے ذریعہ مشترکہ طورپر کنٹرول کیا جاتا ہے۔اے جی ای 23 ایل  ہندوستان میں شمسی توانائی پیداکرنے کے کاربار میں مصروف ہے۔جن اثاثوں کو حاصل کرنے کی تجویز ہے ، ان میں مندرجہ ذیل شامل ہیں: ٹی این اورجا پرائیویٹ لمٹیڈ ،  ایسل اورجا پرائیویٹ لمٹیڈ ،  پی این رینیو ایبل انرجی لمٹیڈ ،  پی این کلین انرجی لمٹیڈ ،  کے این انڈی وجے پور ہ سولر انرجی پرائیویٹ لمٹیڈ ،  کے این بیجاپورہ سولر انرجی پرائیویٹ لمٹیڈ ، کے این مدے بہال سولر انرجی پرائیویٹ لمٹیڈ ، کے این سنداگی سولرانرجی پرائیویٹ لمٹیڈ ،  ایسل باگل کوٹ سولر انرجی پرائیویٹ لمٹیڈ ، اور  ایسل گلبرگہ سولر پاور پرائیویڈ لمٹیڈ  ۔ اڈانی گرین انرجی ٹین لمٹیڈ  ، ٹارگیٹ کمپنیو ں کی ہولڈنگ کمپنی ہے۔
ٹارگیٹ کمپنیاں ہندوستان میں شمسی توانائی پیداکرنے کے کاروبار میں مصروف ہیں۔
کیمیکلز اور فرٹیلائزر کی وزارت
آئی پی ایف ٹی نے کیمیاوی کیڑے ماردواؤں کے محفوظ متبادل کے طور پر مصالحے کی فصلوں میں کیڑوں پر قابو پانے کے لیے بایو – کیڑے مار دوا کا مرکب تیار کیا ہے
نئی دہلی،09 اکتوبر ،2020 / کیمیاوی مادوں اور کیمیاوی کھادوں کی وزارت کے کیمیاوی مادوں اور پیٹرو کیمیکلز کے اس محکمےکے تحت کیڑے مار مرکب کی ٹکنالوجی کے انسٹی ٹیوٹ آئی ایف ٹی نے راجستھان کے شہر اجمیر میں آئی سی اے آر - بیج والے مصالحوں سے متعلق قومی تحقیقی مرکز این آر سی ایس ایس کے ساتھ مل کر حیاتیاتی کیڑے مار دوا کی پانی چھوڑنے والے مرکب کی نئی ٹکنالوجی کامیابی کے ساتھ تیار کی ہے جو اینٹومو – پیتھوجینک فنگس ورٹی سیلیئم لیکانائی پر مبنی ہے۔
آئی پی ایف ٹی کے ڈائریکٹر جناب جتیندر کمار نے کہا کہ اس حیاتیاتی کیڑے مار مرکب کو بیج والے مصالحوں کی فصلوں  میں مختلف کیڑوں پر قابو پانے میں کافی موثر ہے۔ اس مرکب کو کافی دن تک رکھا جا سکتا ہے ، یہ مرکب استعمال کرنے والے اور ماحول کے لیے محفوظ دوا ہے اور اسے مختلف قسم کے زرعی کیڑوں ، خاص طور پر بیج والے مصالحوں کی فصلوں میں موثر طور پر استعمال کیا جا سکتا ہے۔ اس مرکب کو پیٹینٹ کرانے کے لیے درخواست دے دی جا چکی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6247U –
(Visitor Counter : 100
شہری ہوابازی کی وزارت
ایئرپورٹس اتھارٹی آف انڈیا کے 25 ہوائی اڈے لیز پر دینے کے لیے مختص کیے گئے ہیں
ایئرپورٹس اتھارٹی آف انڈیا نے اپنے آٹھ ہوائی اڈوں کو سرکاری و نجی شراکت داری  ماڈل کے ذریعے لیز پر دیا ہے
شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ مالی فائدہ حاصل کرنے کے قومی پائپ لائن  کے مطابق ایئرپورٹس اتھارٹی آف انڈیا  کے 25 ہوائی اڈوں کو 2022 سے 2025 کے دوران لیز پر دینے کے لیے مختص کیا گیا ہے۔
ایئرپورٹس اتھارٹی آف انڈیا  نے اپنے آٹھ ہوائی اڈوں یعنی دہلی، ممبئی، احمد آباد، گوہاٹی، جے پور، لکھنؤ، منگلورو اور ترووننت پورم کو سرکاری و نجی شراکت داری  کے ذریعے طویل مدتی لیز کی بنیاد پر آپریشن، انتظام اور ترقی کے لیے لیز پر دیا ہے۔
ان میں سے دہلی اور ممبئی کے ہوائی اڈوں کو 2006 میں حوالے کیا گیا تھا۔ پچھلے پانچ سالوں کے دوران یعنی2017-18 سے 2021-22تک اے اے آئی نے دہلی ہوائی اڈے سے تقریباً 5500 کروڑ روپے اور ممبئی ہوائی اڈے سے تقریباً 5174 کروڑ روپے کی آمدنی حاصل کی ہے۔
سرکاری و نجی شراکت داری  کے تحت حال ہی میں دیئے گئے 06 ہوائی اڈے یعنی منگلورو، لکھنؤ، احمد آباد، گوہاٹی، جے پور اور ترووننت پورم کو بالترتیب 31 اکتوبر 2020، 7 نومبر 2020، 02.11.2020، 07.11.2020، 08.10.2021، 11.10.2021 اور 11.10.2021 کو مراعات دینے والوں کے حوالے کردیا گیا ہے۔ فروری 2023 تک اے اے آئی نے ان چھ ہوائی اڈوں کے لیے مراعات یافتہ افراد سے تقریباً 896 کروڑ روپے کی رعایتی فیس وصول کی ہے۔ مزید برآں اے اے آئی نے ان ہوائی اڈوں پر اپنے ذریعے کئے گئے سرمایہ اخراجات کے لئے پیشگی فیس کی شکل میں تقریباً 2349 کروڑ روپے کی رقم بھی حاصل کی ہے۔
پی پی پی کے عمل کے دوران یعنی مارچ، 2018 سے پی پی پی پارٹنر کو ہوائی اڈوں کے حوالے کرنے تک اے اے آئی نے حال ہی میں دیئے گئے چھ پی پی پی ہوائی اڈوں پر سرمایہ کے کاموں کے لیے تقریباً 1970 کروڑ روپے خرچ کئے۔ اے اے آئی کی طرف سے کئے گئے یہ سرمایہ خرچ پی پی پی پارٹنر نے اے اے آئی کو ادا کئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 58
وزیراعظم کا دفتر
وزیر اعظم نے شہریوں سے سیما درشن کے ایک حصے کے طور پر نڈا بیٹ اور دیگر سرحدی علاقوں میں سیاحت کو مزید فروغ دینے کی اپیل کی
وزیراعظم جناب نریندر مودی نے ، شہریوں سے سیما درشن کے ایک حصے کے طور پر نڈابیٹ اور دیگر سرحدی علاقوں میں سیاحت کو مزید فروغ دینے کی اپیل کی۔
سیاحت، ثقافت اور بھارت کے شمال مشرقی خطے کی ترقی کے مرکزی وزیر جی کشن ریڈی کے ایک ٹوئیٹ کے جواب میں وزیراعظم نے ایک ٹوئیٹ میں کہا:
’’سیما درشن پروجیکٹ نے سیاحت کے شعبے میں ایک نئی جہت کا اضافہ کیا ہے۔ اس سے سرحدی علاقوں میں رہنے والے لوگوں کی استقامت کی تعریف کرنے کا موقع فراہم کرتی ہے۔ میں آپ سبھی سے نڈا بیٹ اور دیگر سرحدی علاقوں میں سیاحت کے لئے جانے کی گزارش کرتا ہوں۔‘‘